Radio Free Europe/Radio Liberty

Radio Free Europe/Radio Liberty eli RFE/RL on Yhdysvaltain kongressin rahoittama radio- ja viestintäorganisaatio. Se lähettää ohjelmaa Itä- ja Kaakkois-Euroopassa, Venäjällä, Kaukasiassa, Lähi-idässä sekä Keski- ja Lounais-Aasiassa yhteensä 27 kielellä, ja sillä on yli 37,2 miljoonaa kuulijaa (radio, internet ja televisio). RFE/RL:n tavoite on ”edistää demokraattisia arvoja ja instituutioita kertomalla uutisia maissa, joissa vapaa lehdistö on hallinnon tukahduttama tai vasta kehitysasteella”.

RFE/RL:n omistaa U.S. Agency for Global Media -niminen itsenäinen liittovaltion virasto. Radioasema saa myös rahoituksensa tämän viraston kautta rahoituksensa, joka puolestaan tulee Yhdysvaltain kongressilta.

 Historia 
National Committee for a Free Europe perustettiin vuonna 1949 New Yorkissa, ja RFE oli tämän organisaation viestintäosasto. Päämaja perustettiin vuonna 1950 Müncheniin, ja ensimmäinen lyhytaaltolähetys suunnattiin 4. heinäkuuta 1950 Tšekkoslovakiaan. Lisäksi lähetyksiä suunnattiin myös muihin Neuvostoliiton satelliittivaltioihin kuten Unkariin, Romaniaan ja Puolaan. Pian lähetyksiä oli useisiin neuvostotasavaltoihin yhteensä 15 eri kielellä. Kanava oli vuoteen 1971 saakka osa CIA:n psykologisen sodankäynnin kampanjaa rautaesiripun taakse. Radio Libertyn perusti American Committee for the Liberation of the Peoples of Russia -niminen antikommunistinen organisaatio vuonna 1951. RFE ja RL fuusioitiin vuonna 1976.

Radio Liberty suuntasi ohjelmansa Neuvostoliiton alueelle, ja lähetyskielinä olivat venäjän lisäksi muutkin maassa puhutut kielet. Neuvostoliiton lähetykset aloitettiin tammikuussa 1956. Radio Free Europe suuntasi ohjelmansa Neuvostoliiton satelliittivaltioihin Itä-Euroopassa ja vuodesta 1985 lähtien myös Baltian maihin, ja ohjelmat olivat kohdemaan kielellä. Lähetyksiä varten oli rakennettu voimakkaita lähettimiä Länsi-Eurooppaan Saksaan, Portugaliin ja Espanjaan sekä myös Taiwaniin.

Neuvostoliitto ja sen satelliittivaltiot suorittivat laajamittaista radiohäirintää estääkseen läntisten radioasemien kuuntelun. Radiohäirintä lopetettiin vuonna 1988. Lisäksi Radio Free Europen ja Radio Libertyn palveluksessa olleita henkilöitä on kuollut epätavallisesti. Kuuluisin tapaus lienee toisinajattelija Georgi Markovin murha Lontoossa vuonna 1978. Markov myrkytettiin pistämällä sateenvarjolla hänen elimistöönsä myrkyllistä ainetta.

 Euroopan ulkopuolella 
Neuvostoliiton hajottua kanavien toiminta on supistunut ja levittäytynyt Lähi-itään ja Keski-Aasiaan sekä Venäjälle että Lounais-Aasiaan. Vuoden 2008 aikana kanava joutui supistamaan toimintaansa edelleen, tällä kertaa Yhdysvaltain dollarin heikkenemisen vuoksi, mikä leikkasi voimakkaasti sen budjettia.

Vuonna 1998 RFE/RL aloitti lähetykset Irakissa nimellä Radio Free Iraq. Vuonna 2015 se yhdistyi Radio Sawan kanssa ja RFI:n viimeinen lähetys kuultiin 31. heinäkuuta. Vuonna 2009 Tšekin tiedusteluviranomaiset kertoivat vuonna 2000 tehneensä tyhjäksi Saddam Hussein määräämän hyökkäyksen RFE/RL:n Irakin toimistoa kohtaan.

Vuonna 2010 radioasema aloitti paštunkieliset lähetykset Pakistanissa nimellä Radio Mashaal. Tavoitteena oli deradikalisoida potentiaalisia terroristeja sekä informoida paikallisia mm. naiskysymyksissä sekä ennaltaehkäisevän terveydenhuollon saralla. Lähetykset alkoivat tammikuussa, ja kanava toteutettiin yhteistyössä Voice of American kanssa.

 Toiminta nykyään 
RFE/RL on pidättäytynyt alkuperäisessä tehtävässään, eli tuottanut uutisia ja radio-ohjelmaa, joka kohdennetaan sellaisiin maihin, joiden lehdistönvapaustilanne on kyseenalainen. Vuonna 2014 RFE/RL aloitti yhdessä Voice of American kanssa uuden venäjänkielisen ohjelman nimeltä Nykyaika (), jonka tarkoitus on lähettää faktapohjaisia uutisia venäjänkielisille alueille.

2010-luvulla radioasema on aloittanut uudelleen lähetykset sellaisilla alueilla, joissa demokratian kehitys uhkasi ottaa takapakkia. Tällaisia maita ovat mm. Romania ja Bulgaria, joissa lähetykset alkoivat uudelleen tammikuussa 2019, sekä Unkari, jonne RFE/RL teki paluun syyskuussa 2020. 

Tammikuun 2022 lopussa, ennen Venäjän hyökkäystä Ukrainaan, RFE/RL:lla oli Ukrainassa noin 200 toimittajaa. Toimintaa oltiin lisätty Ukrainassa jo Krimin miehityksen jälkeen vuonna 2014.

RFE/RL on rekisteröity voittoatavoittelemattomaksi korporaatioksi ja sen päämaja sijaitsee Prahassa. Lisäksi sillä on sivukonttoreita 17 eri maassa. Vuonna 2021 RFE/RL:n budjetti oli 124,3 miljoonaa dollaria. Helmikuusta 2021 lähtien radioaseman toimitusjohtajana on toiminut Jamie Fly.

 Viranomaisten vastareaktioita 
Vuonna 2017 Venäjä määräsi RFE/RL:n, ja Voice of American, rekisteröitymään ulkomaiseksi agentiksi. Radioasema kieltäytyi tästä ja toukokuussa 2021 Venäjän viranomaiset uhkasivat asemaa ratsialla, koska sillä oli maksamattomia sakkoja 2,4 miljoonan dollarin edestä.

Heinäkuussa 2021 Valko-Venäjän viranomaiset ratsasivat RFE/RL:n toimiston Minskissä. Syynä oli viranomaisten mukaan presidentti Aljaksandr Lukašenkaa vastustavien mielenosoitusten rahoittaminen.
Lähetykset eri kielillä 
Nykyiset lähetykset
 Lähetyksen kieli Vuodesta Vuoteen dari  1. lokakuuta 198530. tammikuuta 2002 19. lokakuuta 1993nykyhetki bulgaria  11. elokuuta 195021. tammikuuta 2019 31. tammikuuta 2004nykyhetki romania  14. heinäkuuta 195014. tammikuuta 2019 1. elokuuta 2008nykyhetki unkari  4. elokuuta 19508. syyskuuta 2020 31. lokakuuta 1993nykyhetki venäjä  1. maaliskuuta 1953  turkmeeni  2. maaliskuuta 1953  georgia  3. maaliskuuta 1953  armenia  18. maaliskuuta 1953  azeri  18. maaliskuuta 1953  kazakki  18. maaliskuuta 1953  kirgiisi  18. maaliskuuta 1953  tadžikki  18. maaliskuuta 1953  uzbekki  18. maaliskuuta 1953  tšetšeeni  18. maaliskuuta 19533. huhtikuuta 2002  1970-lukunykyinen tataari  11. joulukuuta 1953  valkovenäjä  20. toukokuuta 1954  ukraina  16. elokuuta 1954  krimintataari  1960-luku  paštu  Syyskuu 198730. tammikuuta 2002 19. lokakuuta 1993nykyinen baškiiri  1990-luvun alku  serbia  31. tammikuuta 1994  bosnia  31. tammikuuta 1994  romania  1998  albania  8. maaliskuuta 1999  montenegro  1. kesäkuuta 2000  makedonia  1. syyskuuta 2001  persia  19. joulukuuta 2002  venäjä  2. marraskuuta 2009  paštu  15. tammikuuta 2010 

Lakkautetut lähetykset
 Lähetyksen kieli  Vuodesta Vuoteen albania  1. kesäkuuta 1951  1952 tšekki  4. heinäkuuta 1950  1. tammikuuta 1993 slovakki  4. heinäkuuta 1950  4. tammikuuta 1993 puola  4. elokuuta 1950  31. joulukuuta 1994 adyge  18. maaliskuuta 1953  1970-luku inguuši  18. maaliskuuta 1953  1970-luku karatšai-balkaari  18. maaliskuuta 1953  1970-luku osseetti  18. maaliskuuta 1953  1970-luku avar  18. maaliskuuta 19533. huhtikuuta 2002  1970-luku31.5.2016 ruteeni  1954  1955 karakalpak  1960-luku  1970-luku uiguurit  lokakuuta 1966  15. helmikuuta 1979 liettua  16. helmikuuta 1975  31. tammikuuta 2004 latvia  5. heinäkuuta 1975  31. tammikuuta 2004 latgali  5. heinäkuuta 1975  31. tammikuuta 2004 viro  1975  31. tammikuuta 2004 tšekki  1. tammikuuta 1993  31. tammikuuta 2004 slovakki  4. tammikuuta 1993  31. tammikuuta 2004 kroatia  31. tammikuuta 1994  Syyskuu 2018 puola  1. tammikuuta 1995  1997 tšekki  1. tammikuuta 1995  30. syyskuuta 2002 arabia  30. lokakuuta 1998  31. heinäkuuta 2015 persia  30. lokakuuta 1998  1. joulukuuta 2002 venäjä  helmikuu 2001  31. tammikuuta 2004 kabardi  3. huhtikuuta 2002  31. toukokuuta 2016

 Galleria 

 Katso myös 
 Voice of America
 Radio Free Asia

 Lähteet 

 Aiheesta muualla 

 RFERL.org 
 RFE/RL:n YouTube-kanava

Luokka:Radioasemat
Luokka:Propaganda Yhdysvalloissa